Elisa Mouliaá

**Elisa Moulia Ruiz de Elvira** (Madril, 1989ko urtarrilaren 7a) madrildar aktorea da, antzerki, zineman eta telebistan aritzen dena.

## Bizitza 
Madrilen jaio zen, 1989an. Ignacio Mouliaren (1958/03/15) (Ogasun Ministerioko estatuko funtzionaria) eta Isabel Ruiz de Elviraren (Kultura Ministerioko estatuko funtzionarioa) alaba da, eta 1997an hasi zen antzerkian. Urte hartan, zortzi urterekin, aitaren eraginez, konpainia batean sartu zen, eta Tenesse Williams-en *La rosa tatuada* bezalako lanekin egin zuen debuta. Bost urtez Juan Carlos Corazza Nazioarteko Estudioan trebatu zen. Madrilgo Unibertsitate Autonomoan Psikologia ikasketekin uztartu zuen.

### Aktore ibilbidea 
2006an egin zuen debuta telebistan, *Génesis, en la mente del asesino* telesailean, paper txiki batekin, eta gero, beste ekoizpen batzuetan, *Círculo Rojo, El internado* edo *Cuestión de sexo* esaterako, aldizkako esku-hartze gehiagorekin jarraitu zuen.

2010ean egin zen ezagun, TVEko *Águila Roja* telesailean pertsonaia finko gisa hasi zenean, non Ireneren pertsonaia antzeztu zuen zortzi denboralditan, bigarren denboralditik bederatzigarrenera, 2016ra arte.

2011n, Tom Fontanak aukeratu zuen Pantisilea pertsonaia antzezteko, Tom Fontanak sortu eta Oliver Hirschbiegelek zuzendutako *Borgia* izeneko telesailean.

2013an estreinatu zen Javier Fesserrek zuzendutako *Al final todos mueren*, non Lara pertsonaia egin zuen.

2015ean Cuatro kateko *Rabia* telesailean parte hartu zuen, Patricia Vico eta Adriana Ozoresekin batera. *TVemos* Espainiako Telebistako saioan ere aurkezle jardun zuen.

2016ko otsailean, *Buscando el norte* telesailaren lehen denboraldia estreinatu zuen Antena 3 katean, Manuela interpretatzen. Urte horretan ere estreinatu zuen Juana Macíasek zuzendutako *Embarazados* filma, eta Paco Leon eta Alexandra Jiménezekin batera. Irailean, Espainiako Telebistako *Olmos y Robles* telesailaren bigarren denboraldiko aktoreen zerrendan sartu zen, Nora Salgado epailearen papera eginda. 2017an, Lola Ramos ofizialaren papera eginez, Plano a Plano-k ekoiztutako Tve-ren eguneroko *Servir y proteger*  telesailean parte hartzeko aukeratu zuten. 2019an, Tve-n Tvemos saioa aurkezten hasi zen berriz.

Ivan Ferreiro abeslari edo taldeentzako bideo musikalen protagonista izan da *Paraísos perdidos* abestian, 84 *Tribunal* abestian; Izal taldearekin *Tu continental* abestian edo Love of Lesbian taldearekin *Los días no vividos* abestian, eta aktore lana moda kanpainekin tartekatu du, Refresh Shoes, Springfield, edo Tampax-erako egindakoak, esaterako. 

## Bizitza pribatua 
Familia espainiarra du, baina datu bitxi gisa, abizena Kretatik datorkio. Hor bada Moulia izeneko herri bat. Turkiarren inbasioarekin Frantziara joan ziren, eta bigarren '*a*' bat jarri zuten abizenaren amaieran. XIX. mendean etorri ziren Espainiara, Murtziako eskualdera hain zuzen ere, eta azken a horri azentua jarri zioten (Mouliaá) nabarmentzeko. Hor bi neba egon ziren. Horietako bat militarra izan zen, eta Filipinetara eraman zuten (adar horretatik dator Elisa).

2024ko urrian salatu zuen publikoki eta poliziaren aurrean Iñigo Errejón politikariak sexu erasoa egin ziola. Errejonek politika uzten zuela iragarri zuen egunean izan zen, salaketa batzuek jazarle eta abusatzailetzat jo zutenean; baina Mouliaa izan zen izen-deiturekin agertu zen lehena.

## Filmografia 
### Telebista 
; Serieak

; Saioak

### Zinea 
### Film laburrak 
### Antzerkia 
## Sariak 
## Erreferentziak 
## Kanpo estekak 
* 
* Elisa Moulia Instagramen
* Elisa Moulia Twitterren